Janusz Wiesław Kaleta

**Janusz Wiesław Kaleta** (kyrillisk: **Я́нуш Кале́та**; født 1964) er en polsk katolsk laisert prelat som fra 2011 til 2014 var biskop av Karaganda i Kasakhstan.

## Liv og virke
### Bakgrunn
Janusz Kaleta studerte ved Det tverrfaglige teologiske institutt for bioetikk ved Det pavelige teologiske akademi i Krakow og ved det katolske teologiske fakultetet ved Universitetet i Innsbruck. 
### Prest
Han ble ordinert til prest for Tarnów bispedømme den 4. juni 1989 av biskopen av Tarnów, Jerzy Karol Ablewicz, og arbeidet først med sjelesorg, senere som forskningsassistent ved Akademiet i Kraków, hvor han også tok doktorgrad.

Pave Johannes Paul II utnevnte ham til apostolisk administrator for den apostoliske administrasjon Atyrau i Kasakhstan den 7. juli 1999. Dette territoriale distriktet omfatter de vestlige regionene i Kasakhstan og grenser til Kaspihavet. Det har et areal på over 736.000 km², mer enn dobbelt så stort som Polen, og er bebodd av mer enn 2,2 millioner mennesker, inkludert 2500 katolikker, hovedsakelig utenlandske statsborgere som jobber i oljeselskaper.

### Biskop, administrator av Atyrau
I 2006 utnevnte pave Benedikt XVI ham til titulærbiskop av *Phelbes*. Han ble ordinert til biskop den 23. november 2006 i Roma av kardinalstatssekretær Angelo Sodano; medkonsekrerende var Wiktor Skworc, biskop av Tarnów, og Henry Theophilus Howaniec, biskop av Almaty.

### Biskop av Karaganda
Den 5. februar 2011 utnevnte pave Benedikt XVI Janusz Kaleta til biskop av Karaganda.

Pave Frans aksepterte hans avskjed betinget ved CIC kan. 401 § 2, som biskop av Karaganda den 15. juli 2014.Det var da ikke klart for folk om dette kunne ha vært på grunn av helseproblemer, eller kanskje problemer med administrasjon av bispedømmet, eller noe annet. 

Den 15. juni 2016 ble han laisert. Polske medier rapporterte at årsaken til dette var en langvarig kjærlighetsaffære med en kvinne som ikke lenger kunne skjules - de hadde også frosset ned flere embryoer.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Kardinal Pietro Gasparri (1852–1934) *1898
* Kardinal Clemente Micara (1879–1965) *1920
* Kardinal Antonio Samorè (1905–1983) *1950
* Kardinal Angelo Sodano (1927–) *1978
* Biskop *Janusz Wiesław Kaleta* (1944- ) *1995

## Referanser